ইসরাইলের তদানীন্তন প্রধানমন্ত্রী বেনগুরিয়াকে যখন প্রশ্ন করা হয়েছিল, ফিলিস্তিনিদের অবস্থা কি হবে ? তিনি বলেছেন ‘বৃদ্ধরা মরে যাবে, তরুণেরা ভুলে যাবে’ তিনি যা ভেবেছিলেন, সে অনুযায়ী বৃদ্ধরা মরেছে ঠিকই তবে তরুণেরা ভুলে যায় নি। মাতৃভূমি ফিলিস্তিনের প্রতি ইঞ্চি মাটির সাথে তাদের আত্মিক সম্পর্ক পরবর্তী প্রজন্মের সাথে আরও দৃঢ়তর হচ্ছে। বর্তমান ইসরাইল শুধু জর্ডান ও ভূমধ্যসাগরের তীরে বসবাসকারী ছয় মিলিয়ন ফিলিস্তিনিদের সাথে লড়লে হবেনা বরং আরও যে ছয় মিলিয়ন ফিলিস্তিনি ফেরার অপেক্ষায় আছে তাদের সাথেও যুদ্ধ করতে হবে। আমেরিকার মোটা বুদ্ধি সম্পন্ন প্রেসিডেন্ট ট্রাম্প বুঝতে না পারলেও ইসরাইলিরা প্রতিনিয়ত এই কথা হাঁড়ে হাঁড়ে টের পাচ্ছে।